NETFLIX-SARJA
Devi, tietänet, miksi olemme täällä.
Sen kamalan huhun takia Aneesasta, jonka olet…
Voi paska! Sieltä se tulee. Devi saa kuulla kunniansa.
…varmasti kuullut.
Aneesan mukaan olette ystäviä.
Hän voisi nyt tarvita tukea.
Olenko täällä, koska olen niin hyvä ystävä?
Ihan järkeenkäypää.
Aneesa, haluamme sinut Sherman Oaksiin.
Devi, auttaisitko häntä tuntemaan olonsa tuetuksi?
Totta kai. Kunpa löytäisimme törpön, joka aloitti huhun.
Ei se mitään. Pidän matalaa profiilia ja odotan,
että vessasta löytyy raskaustesti ja minut unohdetaan.
Ei käy päinsä.
Devi on oikeassa. -Olenko?
Nyt voin olla rehtori, joka olen aina halunnut olla.
Soitan viestikilpailun osallistujat läpi, kunnes joku puhuu.
Devi tiesi, että tutkinta johtaisi häneen.
Nyt piti levittää metaforinen piikkimatto.
Arvaa mitä. Oppilas voisi johtaa tutkimusta.
Teinit eivät puhu boomerille.
Nyt loukkaannuin. Olen vahvasti X-sukupolvea.
Mutta tajuan pointtisi ja minulla kiireitä selvittää,
miksi vesipisteet haisevat ihmisulosteelta.
Hyvä.
Työ on sinun.
Nyt Devin piti vain sabotoida tutkimusta ja hän pelastuisi nopeammin -
kuin ehtii sanoa "todisteisiin kajoaminen".
Devi uskotteli itselleen, ettei Aneesan tarvitse tietää.
Totuus vain satuttaisi. Hän tarvitsi nyt ystävää,
joka Devi aikoi olla nakitettuaan huhun jollekin.
Aloitetaanko tutkinta?
Odota hetki. Tekstaan Benille.
Mutta muistetaanpa,
että mimmi vikitteli Devin eksää heti tilaisuuden tullen.
Ei. Devi, et koskaan kertonut Aneesalle Benistä.
Vika ei ole hänen.
Siskot pitävät yhtä ja niin edelleen.
Okei, valmis.
Hän on ollut ihana tuki.
Uskon sen.
Huhun alullepanija tiesi sen olevan totta.
Hän on takuulla vanhasta koulustasi. Kenet siirrettiin tänne?
Vain minut.
Keksitkö ketään muuta, jolla olisi yhteys sinne?
Yhden tytön serkku on jalkapallojoukkueessamme.
Tuleehan niitä johtolankoja. Poikien pukuhuoneeseen!
Selvä.
Darius, aloitko huhun, että Aneesa on anorektinen?
Kuka on Aneesa?
Minä.
Oletko anorektikko? Ikävä kuulla.
Älä esitä. Tiedän, että se olit sinä.
Ei pahalla, mutta miksi aloittaisin huhun random-tyypistä?
Ja tiedoksenne, pelaan jalkapalloa,
mutta olen myös feministi.
En aloittaisi noin misogyynistä huhua.
Selvä. Siisti näkemys, Darius.
Mennään.
Ehkä se ei ollut hän.
Mitä playerit? Kuulkaa.
Poikanne viilasi ensimmäisen luonnoksen.
Lähetän sen kanssakirjoittajille illalla hyväksyttäväksi.
Ja kun nimet ovat alla,
tämä beibi julkaistaan -
Solubiologia-lehdessä!
Sinä pääset lehteen ja sinä pääset lehteen.
Kamala, jutellaanko hetki?
Halusin sanoa, että sinusta on ollut iso apu.
Sori pieni alkukankeus.
Ei haittaa. Olen nähnyt simputusta amerikkalaisissa teinileffoissa.
Olet ansainnut vähän juttuaikaa tri Petersin kanssa.
Jos haluat.
Saako peroksisomi kalvoainesosia endoplasmisesta verkkomahasta?
Annas kun mietin. Todellakin saa!
Hyvä! Käykö aamiainen huomenna?
Päivän tärkein ateria! Täydellistä.
Hienoa. Kuka avaa pullon, sillä isukki…
Katsotaan.
Hei, Eve!
Olisit tullut queer-naisten iltaan Kirjastossa.
Onko koulun kirjastossa sellainenkin?
Ei, kulta. Kirjasto on baari Silver Lakessa.
Menitkö baariin? Aikuisten alkoholibaariin?
Joo. Älä ole noin järkyttynyt.
Eikö se ole laitonta?
Arvaa, mikä muu oli ennen laitonta. Lesbous.
Joitakin lakeja pitää rikkoa yhteisön tukemiseksi.
Kaikki eivät voi kiehnätä iltaisin robottien kanssa.
Sasha, älä viitsi. Tuo oli ilkeää.
Kunhan vitsailin. Kyllä hän tietää.
Totta kai. Hauskaa. Hyvä heitto.
Minun pitää mennä. Nähdään myöhemmin.
Nähdään.
Mieti potentiaalisia ihmisiä.
Moi. Mitä puuhaatte?
Devi auttaa jäljittämään ääliön, joka aloitti huhun.
Tosirikos? Olen mukana.
Minulla on homma hallussa. En tarvitse muiden apua.
Ketä kuulustelitte? -Darius Carteria.
Miksi ihmeessä? Eihän hän ollut lauantain viestissäkään.
Hän tekee silloin vapaaehtoistyötä. -Opin paljon Dariuksesta.
Edetkää Aneesalle kertoneesta taaksepäin. -Sanoin samaa.
Pitää mennä, muru. Koe-esiinnyn liikennevalistusvideoon.
Saat varmasti roolin.
Kukaan ei osaa esittää paremmin teiniä, joka ei suostu turvavöihin.
Nähdään, kulta.
Kappas vain kyyhkyläisiä.
Eikö hän olekin upea?
Uskomatonta, että tapailen työtöntä näyttelijää.
Mistä puhuitte?
Mietimme, kuka aloitti huhun Aneesasta.
Etenettekö Aneesalle kertoneesta taaksepäin?
Jep. Aneesa, keneltä kuulit huhusta ensin?
En tiedä hänen nimeään, mutta hänellä oli iso jääcappuccino -
ja hän kehui Cara Delevingnen kulmakarvojani.
Jonah! Aloitamme hänestä.
Liitytkö sinäkin mukaan?
No todellakin. Tämä on nyt elämäni.
Kiva.
Hei, tri Jackson! Hieno parta.
Terve.
Tri Jackson, mikä odottamaton mielipaha.
Niinkö tämä meneekin?
Tulin, koska asiakkaasi pysäköivät varatuille paikoillemme.
Ensinnäkin, mistä tiedät, että he ovat asiakkaitani?
Ehkä he käyvät hiussiirtoklinikalla.
Tänne he tulevat.
Pyydän pysäköimään sinne. Paikkamme ovat roskisten vieressä -
ja siellä asuu pesukarhuperhe.
Anteeksi, tri Jackson. Ei tule toistumaan. -Kiitos.
Kiitos sinulle. -Miksi olet tälläytynyt?
Näytät oikein hyvältä.
Kun nyt kysyt, menen tri Moralesin eläkejuhliin.
Hän on UCLA:n dermatologian johtaja ja entinen mentorini.
Arvaa mitä.
Hän pyörinee sinua akateemisimmissa ympyröissä.
Aivan.
Pysäköikää autonne omille lääväpaikoillenne.
On jännittävää ratkaista mysteeri.
Olen kuin The Girl with the Dragon Tattoon tyttö ilman otsatukkaa.
Hei, Jonah on tuolla!
Pikku D.
Tarvitsen apuasi.
Tänään on bilsan koe.
En lukenut kortteja,
koska olin pilvessä lauantaina. -Entä sunnuntaina?
Iski krapula.
Sitten alkoi peli, Trent tuli kylään ja olimme taas pilvessä.
Eikä sen väliä.
Sanoit auttavasi ja teit oharit, joten auta nyt.
Minulla on vähän muuta. Entä jos nähdään lounaalla?
Tuletkin sitten. En opi tätä sontaa muuten.
Sovittu.
Jonah,
Aneesa sanoi sinun kertoneen hänelle huhusta.
Niin, koska en ole feikki -
ja ihmisten pitää tietää, mitä heistä puhutaan.
Huhutaan, että synnyit yhdellä kaviolla. Aloitin sen, mutta ansaitset tietää.
Eikö olekin kiva, kun kerroin?
On. Kiitos rehellisyydestäsi.
No niin. Palataanpa Aneesaan. Muistatko, keneltä kuulit huhun?
Pidän kirjaa verkostoitumiseen ja kiristämiseen,
mikäli draama uhkaa minua.
Se oli Eddie Tan.
Fabiola ja Eleanor innostuivat kuumasta johtolangasta.
Devi ei niinkään.
Eddie oli laskentotunnilla -
ja kertoi kuulleensa huhun superpari Drewzannalta,
joka löytyi pussailemasta katsomossa.
Pari kuuli huhun Hiki Taralta,
joka ahmi Sloppy Joeta kahvilassa.
Hän ohjasi etsivät Paha Denisen luo painonnostosalille -
joka lähetti heidät Astma Daven luo terkkarille,
joka syytti Show-kuoro Dustinia teatterissa.
Hän passitti salapoliisimme -
Trentin tuttujen kasvojen luokse espanjan tunnille.
En tiedä, kuka kertoi.
Muistan, että työnsin Marcuksen hammasharjaa vitsillä pakaroitteni väliin.
Kun hammasharja oli kannikoitteni välissä,
joku huikkasi: "Aneesa on anorektinen. Eikö olekin huvittavaa?"
Voi ei. Taisimmekin tulla umpikujaan.
Kerron rehtori Grubbsille, että tutkinta tyssäsi.
Odota! He sanoivat "huvittavaa".
Voimme kertoa rehtorille tietävämme syylliset.
Tytöt, en sano, että odotin parempaa, koska…
Ilmeisistä syistä.
Näin ilkeän huhun aloittaminen luokkatoverista on kohtuutonta.
On ollut pahempiakin.
LOUNAS. MISSÄ OLET?
Emme aloittaneet sitä.
EN PÄÄSE.
Kuulostaako se meiltä? Joo. Sanoimmeko sen? Ehkä.
Kuukausi jälki-istuntoa ja potkut tanssikomiteasta.
Mitä? Ei!
Sitten isäni autoliike ei osta kokosivun mainosta vuosikirjasta.
Sekki on lunastettu eikä sitä palauteta. Mainiota päivää.
Ensimmäistä kertaa Devi oli kiitollinen,
että oli tyttöjen silmissä niin unohdettava.
Eikä heitä voi sanoa viattomiksi.
Shira ja Zoe levittivät huhun puolelle koulusta.
Puristava tunne Devin vatsassa oli kai merkki hyvästä työstä.
Eikö niin?
Hei, kanna. Täydellinen ajoitus.
Palasin juuri ostoksilta.
Ostitko limua? Ystäväni tulevat illalla.
Hän hankki ostokset paikallisesti.
Poimi hedelmät naapurin puista. -Mitä? Pati, ei niin saa tehdä.
Miksi? Tarvitseeko kaksi miestä nämä kaikki appelsiinit?
Toinen heistä tilasi nachopellin aamukymmeneltä.
Varastit. Amerikkalaiset ovat outoja hedelmäpuistaan ja omaisuudestaan.
Totta. Kaikilla on ase ja mehustin.
En minä jää kiinni.
Tai sitten teeskentelen dementikkoa ja pälätän tamiliksi.
Ei kiinnijäämisellä ole väliä. Teit väärin.
Jollakin taisi välähtää.
Devi, olet isäsi tytär.
Niin hyvä pää leveillä harteillasi.
Hei, Setseg. Sori, en vastannut vielä lasersotakutsuusi.
Vastaa pian.
En soittanut siksi.
Evan lähetti artikkelin kirjoittajille. -Hienoa!
Tarkistan heti sähköpostini.
Ei tullut vielä minulle.
Mutta läppärini on täynnä viruksia isoäitini Indian Idolista.
Kamala, et saanut sitä, koska sinua ei listattu kirjoittajiin.
Mitä? Miten se on mahdollista?
Tein löydöksen, johon tutkimus perustuu.
Tiedän. Evan tappaisi minut, jos tietäisi, että soitan.
Sen täytyy olla virhe. Selvitän asian.
Muuten, onko sinulla omat laserhousut vai vuokraatko?
Vuokraan kuten kaikki muutkin varusteet. Oleta, etten tuo mitään.
Nalini!
Uskomatonta, että jäät eläkkeelle. -Tiedän. Mutta on aika.
Haluan esitellä toisen suosikkimentoroitavani,
tri Chris Jacksonin.
Iltaa, tri Vishwakumar.
Hei, tri Jackson.
Tunnetteko toisenne?
Tunnemme toki. Onpa yllättävää nähdä sinut täällä.
Yllättäähän se, että pyörin näin akateemisissa piireissä.
Olen yhtä mieltä isäni ja tylsän Sharonin kanssa vain siitä,
että juustopatonki ja dieettikola ovat oma makuelämyksensä.
Voi paska. Anteeksi. Puhunko liikaa ruoasta?
Ei hätää. Kai meidän pitää puhua siitä, mitä hullussa pääkopassani tapahtuu.
Ei ole pakko kertoa.
Onpas. Mutta kiusaantukaa vapaasti.
Okei. Viime vuonna vietin aikaa siistien tyttöjen kanssa -
enkä ollut onnekseni vain porukan ainoa ruskea tyttö.
Olin myös ainoa ruskea muslimityttö,
jonka äiti vaati käyttämään täyttä collegepukua allasbileissä.
Ainoa kehu, jonka tytöiltä sain, koski laihuuttani.
Sitten jokin aivoissani sai minut tuntemaan,
etten voisi olla tarpeeksi laiha, enkä voinut lopettaa.
Jouduin erikoissairaalaan.
Haluan teidän tietävän,
että olen ohjelmassa ja voin paljon paremmin.
Olen iloinen, että tapasin teidät.
Varsinkin sinut, Devi.
Intialainen ystävä, joka tajuaa minua -
eikä koskaan hyljeksisi, on varmaan…
Se olin minä.
Mikä olit?
Minä aloitin huhun.
Mitä?
Minä sen aloitin.
Sanoin Shiralle ja Zoelle. En tiennyt sen olevan totta.
Suutuin, kun vikittelit Beniä.
Hän on eksäni, joten sekosin. Olen todella pahoillani, Aneesa.
Minäpä tästä lähden.
Ainakin tunnustin. Onhan sekin jotain, vai mitä?
Eleanor, mennään mekin.
Nalini, tiesitkö, että Chris rahoittaa kosmetiikkatuloillaan -
ilmaisia leikkauksia lastensairaalassa? Eikö olekin vaikuttavaa?
On todellakin.
Hän kasvattaa poikaansa yksin. Upeaa. -Kiitos.
Oletko isä?
Chris, ei Nalinikaan ole hassumpi.
Hän voitti ensimmäisenä koskaan -
Bevinsin kirurgisen palkinnon erikoistuvana lääkärinä.
Sinäkö se olit?
Kuulinkin siitä ja olin kateellinen.
Voisin kerskua teistä koko yön, mutta mieheni on juonut liikaa.
Testi. Haloo. -Liikaa samppanjaa.
Nyt on luvassa puhe. Minun on parasta mennä.
Oletkin iso kiho.
Ja sinä hyvä ihminen. Enpä olisi arvannut.
Meidän piti olla tavallaan vihamiehiä, mutta saanko tarjota juotavaa?
Pyhä sylvi!
Nalini Vishwakumar?
Voi luoja. Hän oli sairaalan ärsyttävin tyyppi.
Terve, Gail. -Hei.
Kuulin Mohanista. Aivan kamalaa.
Niin hirvittävän kamalaa.
Miten jakselet?
Jakselen. Kiitos. -Ihanko oikeasti?
Olemme tunteneet kauan, suotta esität.
Olen kunnossa.
Jos kaipaat mitä tahansa,
vaikka paikkaa itkeä, olen tukenasi. Onko selvä?
Kiitos, Gail.
Hei, Gail.
Hei! -Chris Jackson.
Chris! Tietysti.
Tapasimme Dubuquen konferenssissa pari vuotta sitten. Muistatko?
Ehdottomasti. Haetaanko juotavaa? Vaihdetaan kuulumiset.
Se olisi kivaa.
Okei. Palaan myöhemmin.
En malta odottaa.
Hei. Kuinka voimme?
Vihoittelemmeko yhä?
Emme ole vihaisia, pelkästään pettyneitä.
Devitit tämänkin huolella.
Onko Devi nyt negatiivinen verbi?
On. Annoit tunteillesi vallan.
Tämä on pahempaa kuin automaatin lyöminen.
Maksoin turhaan jumittuneista karkeista.
Hyvä on. Ehkä devitin huolella, mutta minusta tuntuu kamalalta.
Pidän Aneesasta.
Sitten sinun pitää pyytää anteeksi.
Vaikka laulusähkeellä tai tarkkaan valituilla kylpypommeilla.
Entä jos vain kerron oman kantani?
Kaikella kunnioituksella en usko, että onnistut.
Valitsisin kylpypommit.
Mutta Aneesahan on rento ja huoleton.
Jos puhun hänelle, hän ymmärtää.
Loppujen lopuksi devittäminen tarkoittaa asioiden hyvittämistä.
Enpä tiedä.
Fab, tanssikomitean pöytä on valmis. Tuletko?
Joo, mennään.
Hei, haluatteko nimetä sirkkakuninkaalliset?
Paxton ja Zoe on nimetty jo 50 kertaa.
Ei Paxton ja Zoe.
Nimeämme itsemme sirkkakuningattariksi.
Ei onnistu.
Mitä? Miksi? Koska olemme kaksi tyttöä?
Häiritseekö ajatus samaa sukupuolta olevista kuninkaallisista?
Osallistutko queer-mitätöintiin?
Älkää huutako! Ei homoutenne haittaa minua.
En voi lähteä tulostamaan eri lomaketta,
koska rehtori erotti loput tanssikomiteasta.
Ruksin kuninkaan yli.
Hyvä on.
VALITSE KUNINGAS JA KUNINGATAR
Kiitos. Lopullinen äänestys tapahtuu tanssiaisissa,
jotka järjestän ilmeisesti yksikseni.
Hei! Pistitte Carleyn seinää vasten. Se oli huikeaa.
Pyrittekö kuningattariksi? -Se oli Fabiolan idea.
Hyvä tyttö. Olet kova, Fab.
Nyt varmistetaan, että voitatte.
Selvä.
Huomenta, tri Jackson.
Huomenta, tri Vishwakumar. Mistä olet tulossa?
Autoltani, jonka jätin helvetin perukoille.
Miksi pysäköit sinne, kun sinulla on paikka tässä?
VARATTU. TRI VISHWAKUMAR
Oletpa ollut sankarillinen viime aikoina.
Miten meni Gailin kanssa?
Sitä voi sanoa pitkälliseksi ja tuskalliseksi.
Kai tiedät, ettei olisi tarvinnut?
En ole kokenut lähellekään samaa kuin sinä,
mutta kun vaimoni muutti pois, kaikki halusivat puida asiaa.
Eikä kukaan välittänyt, ettei minulla ollut sanottavaa.
Uhrauduin eilen mielihyvin tiimin puolesta.
Sinun jälkeesi.
Minulle tuli henkilökohtaista menoa, mutta kiitos.
Kiitos siitä ja paikasta.
Tietysti. Sherman Oaksin toiseksi paras dermatologi -
ansaitsee toiseksi parhaan paikan.
Olit kunnollinen seitsemän sekuntia. Tyydyn siihen.
Kamala, meillä on ilo viettää seuraavat 60 minuuttia yhdessä.
Mistä aloitamme?
Kerronko tarinan siitä, miten minusta tuli minä?
Kaikki alkoi vuohitilalta Barton-upon-Humberin seurakunnassa.
En halua keskeyttää, mutta minulla olisi ensin muuta asiaa.
Toki, sinun aikaasihan tämä on.
Evan lähetti luonnoksen eilen illalla ja nimeni jätettiin pois.
Olisiko sinut mielestäsi pitänyt mainita?
Kyllä. En tiedä, kertoiko Evan.
Minä keksin, millä soluilla on taipumus kloonautuvaan uusiutumiseen.
Se oli hieno havainto.
En silti sekaannu labran politiikkaan.
Jos Evan jätti nimesi pois, hänellä oli varmasti syynsä.
Mutta ansaitsen olla mukana.
Kamala, haluatko viettää mentorointituntimme -
kollegastasi valittaen?
Palataanpa siihen,
miten vuohien keskellä kasvanut poika voitti Nobelin.
Devi tiesi asioiden korjaantuvan, jos hän saisi puhuttua Aneesalle.
Mutta kemian luokassa -
Aneesan paikan oli vallannut suulaalla päällä oleva Jonah.
Viimeksi, kun Aneesa missasi tunnin, Devi päätyi…
Devi Vishwakumar, ilmoittaudu rehtorin kansliaan.
Astuin suoraan ansaan.
Kiusallista.
Devi, Aneesa kertoi juuri, että sinä aloitit huhun.
Kyllä, ja olen pahoillani.
Niin minäkin.
Sinut on erotettu.
Mitä? -Että sinut on erotettu.
Mutta Zoe ja Shira erotettiin tanssikomiteasta -
ja he sitä huhua levittivät.
Anna vähän jälki-istuntoa ja olemme sujut.
Tämä ei ole neuvottelu.
Aloitit huhun, valehtelit rehtorillesi -
ja vieritit syyn kahden oppilaan niskoille.
Mutta erottamisesta jää pysyvä merkintä. En ehkä pääse Princetoniin.
Äiti, tee jotain!
Olen pahoillani, Devi.
Teoilla on seuraamuksensa.
Tavataan autossa. Ota tavarasi.
Hei, Aneesa. Voidaanko jutella hetki?
Olen pahoillani kaikesta.
Rehtori Grubbs erotti minut. Jos puhuisit hänelle…
Etkö sinä muusta välitä? Ja minä kun pidin edellisen koulun tyttöjä itsekkäinä.
Olet toisella tasolla. -En yritä olla itsekäs.
Olen kamalan pahoillani, mutta et ymmärrä.
Olen haaveillut Princetonista ikuisesti. Se on kaikkeni.
Nyt minä olen uusi tyttö, jolla on syömishäiriö.
Enkä ollut Benin kanssa.
On ilmiselvää, että teillä on historia.
Näin, kun menitte Trentin telttaan. -Piiloon sinua, koska pakotit juoksemaan.
Kaikki olivat oikeassa. Olet hullu, Devi.
Kiitti paljon. Bilsan koe meni penkin alle.
Oletko vihainen? Ei se ole minun syyni. -Jos olisit auttanut kuten lupasit…
Jos haluat hyviä arvosanoja, ole hyvä oppilas.
En voi pitää kädestäsi.
Anteeksi vain, minut on erotettu!
Kaksi riitaa peräjälkeen.
Hän devitti päivän kuninkaallisesti. Sanan alkuperäisessä merkityksessä.
JOS SINÄ TAI TUTTUSI KAMPPAILEE SYÖMISHÄIRIÖN KANSSA,
RESURSSEJA ON SAATAVILLA OSOITTEESSA WWW.WANNATALKABOUTIT.COM
Tekstitys: Katariina Uusitupa